Kuberbegraafplase en -pelgrimstogte in die tyd van corona
Die Covid-19-pandemie en gepaardgaande inperkings het ’n uitwerking op feitlik elke aspek van ons lewe, ook godsdienstige rituele. Begrafnisse en pelgrimstogte word onder meer afgeskaf en waar moontlik uitgestel, maar CAS WEPENER en NICOLAS MATTHEE ondersoek die opsie van kuberoplossings in ’n tyd van nuwe tegnologie en innovasies.
Cas Wepener & Nicolas Matthee
WÊRELDWYD tref almal voorsorgmaatreëls om die verspreiding van Covid-19 te bekamp. Een van die uitdagings is hoe rituele te midde van hierdie omstandighede uitgevoer kan word. Mense van verskillende godsdienste is druk besig om verskeie maatreëls in werking te stel. Sommiges skaf hul byeenkomste af en ander gebruik tegnologie soos videostroming om seker te maak dit gaan voort.
Die Zion Christian Church (ZCC), die grootste Afrika-geïnisieerde kerk in Suid-Afrika, het selfs hul jaarlikse pelgrimstog na Moria afgestel. Een ritueel wat moeiliker is om summier af te skaf, is begrafnisse. Maar dis hoog tyd dat kuberbegraafplase en -pelgrimstogte, ten spyte van die buitensporige prys van data in Suid-Afrika, ook as alternatiewe verken word.
Die ontstaan van rituele..